CELEX: 62011CA0547
Language: hr
Date: 2014-06-05 00:00:00
Title: Predmet C-547/11: Presuda Suda (deveto vijeće) od 5. lipnja 2014. – Europska komisija protiv Talijanske Republike (Povreda obveze države članice — Državne potpore — Odluke 2006/323/EZ i 2007/375/EZ — Oslobođenje od trošarina za mineralna ulja koja se koriste kao gorivo za proizvodnju aluminijevog oksida na Sardiniji — Povrat — Odluke o odgodi izvršenja naloga za plaćanje koje je donio nacionalni sud)

4.8.2014   
            
            
               HR
            
            
               Službeni list Europske unije
            
            
               C 253/2
            
         Presuda Suda (deveto vijeće) od 5. lipnja 2014. – Europska komisija protiv Talijanske Republike
   (Predmet C-547/11) (1)
   
   ((Povreda obveze države članice - Državne potpore - Odluke 2006/323/EZ i 2007/375/EZ - Oslobođenje od trošarina za mineralna ulja koja se koriste kao gorivo za proizvodnju aluminijevog oksida na Sardiniji - Povrat - Odluke o odgodi izvršenja naloga za plaćanje koje je donio nacionalni sud))
   2014/C 253/02
   Jezik postupka: talijanski
   
      Stranke
   
   
      Tužitelj: Europska komisija (zastupnici: B. Stromsky i D. Grespan, agenti)
   
      Tuženik: Talijanska Republika (zastupnici: G. Palmieri, agent, uz asistenciju F. Varronea, avvocato dello Stato)
   
      Predmet
   
   Povreda obveze države članice – Državne potpore – Nedonošenje u propisanom roku, svih potrebnih odredbi za usklađenje s člancima 5. i 6. Odluke Komisije 2006/323/EZ od 7. prosinca 2005. o oslobođenju od trošarina za mineralna ulja koja se koriste kao gorivo za proizvodnju aluminijevog oksida u regiji Gardanne, regiji Shannon i na Sardiniji, koje se navedenim redoslijedom provodi u Francuskoj, Irskoj i Italiji (SL 2006, L 119, str. 12.) i s člancima 4. i 6. Odluke Komisije 2007/375/EZ od 7. veljače 2007. o oslobođenju od trošarina za mineralna ulja koja koriste kao gorivo za proizvodnju aluminijevog oksida u regiji Gardanne, regiji Shannon i na Sardiniji, koje se navedenim redoslijedom primjenjuje u Francuskoj, Irskoj i Italiji (SL L 147, str. 29.) – Povreda članka 288. UFEU-a i članka 14. Uredbe Vijeća (EZ) br. 659/1999 od 22. ožujka 1999. o utvrđivanju detaljnih pravila primjene članka [108. UFEU-a] (SL L 83, str. 1.) (SL, posebno izdanje na hrvatskom jeziku, poglavlje 8., svezak 4., str. 16.) – Zahtjev za neposrednim i djelotvornim izvršenjem odluka Komisije – Nedostatnost postupka povrata nezakonite potpore o kojoj je riječ
   
      Izreka
   
   
               1.
            
            
               Talijanska Republika nije ispunila obveze na temelju članka 5. Odluke 2006/323, članka 4. Odluke 2007/375 i članka 249. četvrtog stavka Ugovora o EZ-u time što u propisanim rokovima nije poduzela sve potrebne mjere radi povrata državnih potpora koje su proglašene nezakonitima i nespojivima sa zajedničkim tržištem Odlukom Komisije 2006/323/EZ od 7. prosinca 2005. o oslobođenju od trošarina za mineralna ulja koja se koriste kao gorivo za proizvodnju aluminijevog oksida u regiji Gardanne, regiji Shannon i na Sardiniji, koje se navedenim redoslijedom provodi u Francuskoj, Irskoj i Italiji i Odlukom Komisije 2007/375/EZ od 7. veljače 2007. o oslobođenju od trošarina za mineralna ulja koja se koriste kao gorivo za proizvodnju aluminijevog oksida u regiji Gardanne, regiji Shannon i na Sardiniji, koje se navedenim redoslijedom primjenjuje u Francuskoj, Irskoj i Italiji [C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)].
               Talijanska Republika nije ispunila obveze na temelju te dvije odredbe i članka 249. četvrtog stavka Ugovora o EZ-u time što u propisanim rokovima nije prenijela informacije iz članka 6. stavka 1. Odluke 2006/323 i članka 6. stavka 2. Odluke 2007/375.
            
         
               2.
            
            
               Nalaže se Talijanskoj Republici snošenje troškova.
            
         
      (1)  SL C 13, 14.1.2012.